CELEX: 62016CN0515
Language: hr
Date: 2016-10-03 00:00:00
Title: Predmet C-515/16: Zahtjev za prethodnu odluku koji je 3. listopada 2016. uputio Cour d’appel de Versailles (Francuska) – Enedis, SA, prijašnji Électricité Réseau Distribution France SA (ERDF) protiv Axa Corporate Solutions SA, Ombrière Le Bosc SAS

19.12.2016   
            
            
               HR
            
            
               Službeni list Europske unije
            
            
               C 475/13
            
         Zahtjev za prethodnu odluku koji je 3. listopada 2016. uputio Cour d’appel de Versailles (Francuska) – Enedis, SA, prijašnji Électricité Réseau Distribution France SA (ERDF) protiv Axa Corporate Solutions SA, Ombrière Le Bosc SAS
   (Predmet C-515/16)
   (2016/C 475/19)
   Jezik postupka: francuski
   
      Sud koji je uputio zahtjev
   
   Cour d’appel de Versailles
   
      Stranke glavnog postupka
   
   
      Žalitelj: Enedis, SA, prijašnji Électricité Réseau Distribution France SA (ERDF)
   
      Druge stranke u postupku: Axa Corporate Solutions SA, Ombrière Le Bosc SAS
   
      Prethodna pitanja
   
   
               1.
            
            
               Treba li članak 107., stavak 1. UFEU-a tumačiti na način da je mehanizam obveznog otkupa električne energije koja je proizvedena instalacijama koje koriste solarnu energiju po cijeni koja je veća od tržišne i čije financiranje snose konačni potrošači električne energije, poput mehanizma koji proizlazi iz ministarskih uredaba od 10. srpnja 2006. (JORF br. 171 od 26. srpnja 2006., str. 11133.) i 12. siječnja 2010. (JORF br. 0011 od 14. siječnja 2010., str. 727.) o određivanju uvjeta otkupa te električne energije u vezi sa Zakonom br. 2000-108 od 10. veljače 2000. o osuvremenjivanju i razvoju javne usluge opskrbe električnom energijom, Uredbe br. 2000-1196 od 6. prosinca 2000. i Uredbe br. 2001-410, od 10. svibnja 2001., državna potpora?
            
         
               2.
            
            
               U slučaju potvrdnog odgovora, treba li članak 108. stavak 3. UFEU-a tumačiti na način da izostanak prethodne obavijesti Europskoj komisiji o tom mehanizmu utječe na valjanost uredaba kojima se provodi sporna mjera potpore?